google/wiki40b huggingface dataset:
Νότια Στοά αρχαίας Ολυμπίας

Η Νότια Στοά βρίσκεται στην Αρχαία Ολυμπία και αποτελούσε το νότιο όριο και είσοδο στον ιερό χώρο της Άλτεως από την πλευρά του ποταμού Αλφειού. Βρίσκεται νότια του Βουλευτηρίου και πιθανολογείται ότι μπροστά της περνούσε η Ιερή Οδός που ένωνε την Ήλιδα και τον Ιππόδρομο της Ολυμπίας.

Περιγραφή και ιστορικά στοιχεία

Η Νότια Στοά, (βλ. κάτοψη},  κτίστηκε την ίδια περίοδο με τη Στοά της Ηχούς γύρω στο 360 π.Χ. με 350 π.Χ.. Ήταν κτισμένη από ντόπιο κογχυλιάτη λίθο, ενώ η κρηπίδα της ήταν μαρμάρινη. Είχε μήκος ήταν περίπου 80 μ. και βάθος περίπου 13,50 μ. Η πρόσοψή της ήταν η νότια, προς την πλευρά του ποταμού Αλφειού. Η εξωτερική κιονοστοιχία της στοάς περιβάλλει τις τρεις πλευρές της, με έξι δωρικούς κίονες σε κάθε στενή πλευρά και τριάντα τέσσερις δωρικούς κίονες στη νότια. Στο μέσον της πρόσοψης δημιουργείται ένα είδος πρόπυλου, με βάθος περίπου 7 μ., το οποίο δίνει στην κάτοψη της στοάς σχήμα Τ. Το πρόπυλο έχει έξι δωρικούς κίονες στην πρόσοψη και από τρεις σε κάθε πλευρά. Στο εσωτερικό του κτηρίου υπήρχε μία δεύτερη, κορινθιακή κιονοστοιχία, αποτελούμενη από δεκαεπτά κίονες.
Άντον Πραιτόριους

Βιογραφία

Ο Πραιτόριους ήταν διευθυντής της Λατινικής Σχολής στο Κάμεν της Βεστφαλίας, όπου η γυναίκα του, η Μαρία, γέννησε το 1586 τον γιό τους, Ιωάννη (Johannes). 
Ο Άντον Πραιτόριους έγινε ο πρώτος μεταρρυθμιστικός ιερέας στο χωριό Ντίττελσχαϊμ, όπου έγραψε το 1595 στα λατινικά την παλιότερη περιγραφή του Μεγάλου Βαρελιού στο Ανάκτορο της Χαϊδελβέργης. Το 1596 έγινε ηγεμονικός κήρυκας της αυλής στο Μπίρσταϊν (κοντά στην Φρανκφούρτη, Μάιν).

Κατά των δικών μαγισσών και των βασανιστηρίων

Το 1597 ο ηγεμόνας τον διόρισε μέλος του δικαστηρίου σε μία δίκη μαγισσών. Ο Πραιτόριους διαμαρτυρήθηκε ενάντια στο βασανιστήριο των κατηγορουμένων γυναικών. Κατάφερε να σταματήσει η δίκη και να απελευθερωθεί η γυναίκα. Πρόκειται για τη μοναδική γνωστή υπόθεση που ένας κληρικός ζήτησε κατά τη διάρκεια μίας δίκης μαγισσών τον τερματισμό του απάνθρωπου βασανιστηρίου και επέτυχε. 
Ο Πραιτόριους έχασε τη θέση του ηγεμονικού κήρυκα και το 1598 έγινε ιερέας στο Λάουντενμπαχ (περιοχή Μπέργκστρασε). Υπό το ψευδώνυμο του γιου του, Γιοχάννες Σκουλτέτους (Johannes Scultetus) δημοσίευσε το 1598 το βιβλίο «Λεπτομερής έκθεση μαγείας και μάγων» εναντίον της μανίας κατά των μαγισσών και του βασανιστηρίου. Το 1602 πήρε το θάρρος σε μία έκδοση της «Λεπτομερούς έκθεσης» να χρησιμοποιήσει το δικό του όνομα ως συγγραφέα. Το 1613 εκδόθηκε η Τρίτη έκδοση με έναν προσωπικό πρόλογό του. Το 1629 κάποιοι άγνωστοι δημοσίευσαν μία τέταρτη έκδοση.
Ο Γερμανός ιερέας Άντον Πραιτόριους αγωνίστηκε εναντίον των δικών μαγισσών και του βασανιστηρίου και το 1598 δημοσίευσε ένα βιβλίο εναντίον της μανίας καταδίωξης.
Μια Ζωή

Η Μια Ζωή (τουρκικά: Kadın, απόδοση: Γυναίκα) είναι τηλεοπτική σειρά του Fox TV, που δημοσιεύθηκε στο με πρωταγωνιστές τους Οζγκέ Οζπριντσί, Τζανέρ Τζιντορούκ και Μπενού Γιλντιριμλάρ. Αρχικά είχε ανακοινωθεί ότι το ρόλο της μητέρας θα πάρει η Μπερέν Σαάτ Ωστόσο, τελικά τον ρόλο ανέλαβε η Οζπριντσί. Η σειρά έχει προσαρμοστεί από την ιαπωνική σειρά Γυναίκα (Woman) με σεναριογράφο τον Γιούτζι Σακαμότο. Στην Ελλάδα προβάλλεται από τις 11 Ιουνίου 2018 στον τηλεοπτικό σταθμό ΑΝΤ1.

Θέμα

Μετά το θάνατο του συζύγου της Σαρπ, η Μπαχάρ και τα παιδιά της, τους Νισάν και Ντορούκ, προσπαθούν να παραμείνουν ζωντανοί, ενώ διάφορα γεγονότα θα συμβούν. Η Μπαχάρ είναι γεμάτη ζωή, αλλά θα δώσει μια δύσκολη δοκιμασία εναντίον των ζωντανών.
Ιβάν Γκργκατ

Καριέρα

Ο Γκργκατ ξεκίνησε την επαγγελματική του καριέρα σε ηλικία δεκαέξι ετών στην ομάδα της Τσιμπόνα Ζάγκρεμπ, όπου παρέμεινε για δέκα χρόνια, με εξαίρεση τις σεζόν 1992-93 και 1995-96, όταν και είχε δοθεί ως δανεικός στη Ντουμπράβα. Με την Τσιμπόνα κατέκτησε έξι πρωταθλήματα και δύο κύπελλα Κροατίας, πριν υπογράψει στην Ζάλγκιρις Κάουνας, το 1999.
Επίσης, υπήρξε μέλος της εθνικής ομάδας της Κροατίας από το 1997 ως το 1999, παίζοντας στο Ευρωμπάσκετ του 1997, ενώ αγωνίστηκε και σε τέσσερις αγώνες για την προκριματική φάση του Ευρωμπάσκετ του 1999, με 6,3 πόντους και 4,5 ριμπάουντ κατά μέσο όρο.
Ολοκλήρωσε την σεζόν 1999-00 στην πολωνική Άνιβλ Βλότσλαβεκ και την επόμενη σεζόν φόρεσε την φανέλα της Λε Μαν από την Γαλλία, καταλαμβάνοντας την τρίτη θέση στο πρωτάθλημα.
Το 2001-02, επέστρεψε στην πατρίδα του υπογράφοντας στην ΚΚ Ζάνταρ, με την οποία κατέκτησε την δεύτερη θέση του κροατικού πρωταθλήματος και ηττήθηκε στον τελικό του κυπέλλου από την Τσιμπόνα με 88-84.
Την επόμενη χρονιά, συμφώνησε με την ομάδα του Άρη Θεσσαλονίκης, με τον οποίο έπαιξε σε 26 αγώνες πρωταθλήματος με μέσους όρους 10,8 πόντων και 5,9 ριμπάουντ. Με την ομάδα της Θεσσαλονίκης κατέκτησε το FIBA Champions Cup, κερδίζοντας στον τελικό την πολωνική Προκόμ Τρεφλ με 84-83, ενώ ηττήθηκε στον τελικό του κυπέλλου Ελλάδας από τον Παναθηναϊκό με 81-76.
Το 2003-04, φόρεσε την φανέλα του Αμαρουσίου, με το οποίο κατέλαβε την δεύτερη θέση του ελληνικού πρωταθλήματος, με τον Γκργκατ να έχει μέσους όρους 9,1 πόντων και 3,4 ριμπάουντ. Ακολούθησε η μεταγραφή του στην ομάδα του ΠΑΟΚ, με τον οποίο αγωνίστηκε σε μόλις οκτώ παιχνίδια πρωταθλήματος και έναν ευρωπαϊκό αγώνα.
Την σεζόν 2005-06, υπέγραψε στην Ουνικάχα Μάλαγα, παίζοντας μόνο σε δύο παιχνίδια πριν επιστρέψει στην Ελλάδα φορώντας τα χρώματα του Απόλλωνα Πατρών, με τον οποίο είχε 4,9 πόντους και 3,1 ριμπάουντ σε 21 αγώνες.
Την επόμενη χρονιά, μεταγράφηκε στην Ουγγαρία και την Κέρμεντ Κοζαρλάμπντα Τσάπατ, πριν συνεχίσει στην γαλλική Μπουρζ. Ακολούθησε η Μακσιμίρ Ζάγκρεμπ, οι Κάπφενμπεργκ Μπουλς από την Αυστρία, ο Αχιλλέας Καϊμακλίου και η Σιρόκι, πριν επιστρέψει οριστικά στην πατρίδα του για την ομάδα της ΚΚ Κριτσέφτσι. Συνέχισε στην Ζιμπενίκ, πριν επιστρέψει στην Ντουμπράβα μετά από δεκαοκτώ χρόνια. Έκλεισε την καριέρα του στην ομάδα της Χέρμες Ζάγκρεμπ, σε ηλικία 41 ετών.
Πρωτάθλημα Ε.Π.Σ. Αθηνών 1925-26

Το Πρωτάθλημα της ΕΠΣ Αθηνών την περίοδο 1925-26 διεξήχθη σε δύο κατηγορίες. Το πρωτάθλημα της Α΄ έγινε σε ενιαίο όμιλο επτά (7) ομάδων και αναφέρεται ως επεισοδιακό. Νικητής ήταν ο Παναθηναϊκός  για δεύτερη συνεχόμενη σεζόν με 14 β. και 27-5 γκολ. Στη Β΄ κατηγορία μετείχαν οκτώ (8) σύλλογοι, από τους οποίους οι πέντε (5) συνέχισαν ως το τέλος με πρωταθλητή το Γουδί. Διεξήχθη και πρωτάθλημα Β΄ ομάδων.

Διεύρυνση ΕΠΣΑ

Στη δύναμη της ΕΠΣΑ γράφτηκαν άλλα έξι σωματεία ανεβάζοντας το συνολικό αριθμό των μελών της σε 15 (ο Μίλων Αθηνών είχε διαλυθεί). Τα νέα σωματεία ήταν: Ελληνορωσικός, Πανιώνιος, Κυπριακός Ποδ. Σύλλογος, Κονκόρντια (το 1926 μετονομάστηκε σε "Ιντερνασιονάλ"), Αγγλικός Όμιλος Αεροδρομίου, Μεγάλη Ιδέα (που μετονομάστηκε σε "Γ.Σ. Ολύμπια"). 
Οι αγώνες έγιναν στα γήπεδα Παναθηναϊκού και Γουδή, το μοναδικά οργανωμένα γήπεδα που υπήρχαν στην Αθήνα. Στον Πειραιά δεν υπήρχε κανένα και οι αγώνες γίνονταν στο Ποδηλατοδρόμιο, το μετέπειτα Στάδιο Καραϊσκάκη και στη Θεσσαλονίκη μόνο ένα, του Ηρακλή, και αυτό ακατάλληλο για σοβαρές συναντήσεις.
Στον απολογισμό της σεζόν αναφέρθηκε πως είχαν δηλωθεί στην ΕΠΣΑ 508 ποδοσφαιριστές, από τους οποίους οι 15 πήραν μεταγραφή. Επίσης, πως ένα μεγάλο πρόβλημα ήταν η έλλειψη διατητών, το οποίο λύθηκε εν μέρει με τη λειτουργία σχετικής σχολής.

Πρωτάθλημα Β΄ ομάδων

Το καλοκαίρι του 1926 η ΕΠΣΑ διοργάνωσε και πρωτάθλημα Β΄ ομάδων (ενός γύρου), στο οποίο αγωνίστηκαν ποδοσφαιριστές που δεν έπαιξαν στο κανονικό πρωτάθλημα ή είχαν συμμετοχή σε λίγους αγώνες. Μετείχαν επτά σύλλογοι από τους 15 που ήταν μέλη της Ένωσης και πρωταθλητής αναδείχθηκε ο Παναθηναϊκός σημειώνοντας μόνο νίκες και 28-1 γκολ.
Έντουαρντ Λογουάσα

Βιογραφία

Γεννήθηκε το 1953. Σπούδασε Θεατρικές Τέχνες στο Πανεπιστήμιο του Νταρ ες Σαλάμ και στη συνέχεια έλαβε Πτυχίο Μάστερς από το Πανεπιστήμιο του Μπαθ, στο Ηνωμένο Βασίλειο.

Πολιτική πορεία

Από το 1988 μέχρι την παραίτησή του από Πρωθυπουργός υπηρέτησε σε διάφορα αξιώματα, όπως Υπουργός Προεδρίας και Υπουργός αρμόδιος για θέματα κτηνοτροφίας και υδάτινων πόρων. Εξελέγη για πρώτη φορά βουλευτής το 1990. Ανέλαβε Πρωθυπουργός στις 30 Δεκεμβρίου 2005.

Παραίτηση

Στις 8 Φεβρουαρίου του 2008 ο Λογουάσα υπέβαλε την παραίτησή του στον Πρόεδρο έπειτα από εμπλοκή του σε σκάνδαλο απάτης. Συγκεκριμένα, το όνομά του αναφέρθηκε σε έκθεση Κοινοβουλευτικής Επιτροπής που ερευνά την εργολαβία που δόθηκε από την αμερικανική εταιρεία Richmond Development Company LLC του Τέξας προς την Εταιρεία Παροχής Ηλεκτρικού Ρεύματος TANESCO). Σύμφωνα με την έκθεση, ο Λογουάσα είχε παραβεί τους κανονισμούς και χρησιμοποίησε τό αξίωμά του για να ευνοήσει την αμερικανική εταιρεία, η οποία επιπρόσθετα βρέθηκε ότι είχε πλαστά έγγραφα.

Προεδρικές εκλογές 2015

Στις προεδρικές εκλογές του 2015 δεν ήταν υποψήφιος με το CCM όπως αναμενόταν, με αποτέλεσμα να αποχωρήσει από το κόμμα και να προσχωρήσει στο αντιπολιτευόμενο Chadema. Στις 4 Αυγούστου 2015 διορίστηκε ως υποψήφιος για τις προεδρικές εκλογές, επικεφαλής ενός συνασπισμού αποτελούμενου από 4 κόμματα, μεταξύ των οποίων και του Chadema. Ο Λογουάσα ήρθε 2ος στις εκλογές, με ποσοστό 39,97% και νικητή τον Τζον Μαγκουφούλι, υποψήφιο του CCM, ο οποίος απέσπασε το 58,46% των ψήφων.
Παναγία η Σκέπη

Ο εικονογραφικός τύπος της Παναγίας της Σκέπης παρουσιάζει την Παναγία κατ' ενώπιον (Πλατυτέρα) η οποία απλώνει ως σκεπή και προστασία των πιστών το μοφόριό της. Επίσης πάνω από αυτή εικονίζονται δύο άγγελοι οι οποίοι απλώνουν το ένδυμα αυτό και συμμετέχουν σε αυτό και οι υμνογράφοι Ανδρέας και Ρωμανός.

Προέλευση εικονογραφικού θέματος

Προσδιορίζεται ως Σκέπη η Παναγία από τον Επιφάνειο Κωνσταντίας, ενώ στον Ακάθιστος Ύμνος διαβάζουμε χαίρε σκέπη του κόσμου πλατυτέρα νεφέλης και στον Απόδειπνο, μήτερ του Θεού φύλαξόν με υπό την σκέπην σου, ή στον Παρακλητικό Κανόνα, χαίρε θεία σκέπη, χαίρε όπλον και τείχος απόρθητον. Στον ναό των Βλαχερνών της Κωνσταντινουπόλεως τιμάτο το μαφόριο της Θεοτόκου και υπάρχει η σχετική διήγηση για την εμφάνιση κατά την ώρα του εσπερινού σε πλήρη δόξα της Παναγίας στον Ανδρέα τον διά Χριστόν σαλόν και στο άπλωμα από πάνω του ενδύματος αυτού.

Στη Ρωσία

Στη Ρωσία απαντάται με τον τίτλο Pokrov o τύπος της Σκέπης, και δείγματα αυτού εμφανίζεται από τον 12ο αι. O τύπος έχει διαφοροποιήσεις από την απλή δεομένη πάνω από τους πιστούς μέχρι και πιο σύνθετες αναπαραστάσεις. Ο πιο κυριάρχος τύπος του Pokrov είναι εκείνος με την Παναγία να βρίσκεται μέσα σε σύννεφα κρατώντας απλωμένο ένδυμα πάνω από τα χέρια της, ενώ κάτω και γύρω από αυτήν απεικονίζονται άγιοι, Πατριάρχες και άρχοντες, όπως ο Ιωάννης ο Πρόδρομος, ο Ρωμανός ο Μελωδός , ο Ανδρέας ο δια Χριστόν σαλός, η βασιλισσα Θεοφανώ.

Στη Δύση

Στην Δύση ο τύπος αυτός ονομάζεται Mater Misericordiae (Madonna del manto).Από την εποχή του Αγίου Βερνάρδου υμνείται και απεικονίζεται ως μητέρα της Προστασίας και του Ελέους. Με αυτούς τους χαρακτηρισμούς επικράτησε από τους Κιστερκιανούς μοναχούς.
Ο τύπος προέρχεται από τη βυζαντινή πλατυτέρα με τα εκτεταμένη χέρια, όπως αυτός αποκρυσταλώθηκε στον τύπο της Αγίας Σκέπης της Ορθοδοξίας, του οποίου είναι συνέχεια. Όμως για τους δυτικούς εκκλησιαστικούς θεολόγους η Mater Misericordiae συσχετίζεται με την Παναγία η οποία προστάτευε από την επιδημία της πανώλης.
Η Madonna del Manto απεικονίζεται σε υπερβατική κίμακα του μεσαίωνα, δηλαδή ζωγραφίζεται πολύ μεγαλύτερη από τα πρόσωπα των πιστών τα οποία βρίσκονται κάτω από αυτήν. Σε κάποιες άλλες απεικονίσεις έχει τις παλάμες της ενωμένες κατά το δυτικό σχήμα ικεσίας, και όχι τα χέρια της απλωμένα, ενώ άγγελοι την βοηθούν να απλώσει το ένδυμά της. H θεία οργή από την οποία προφυλάσσει τους πιστούς συμβολίζεται με βέλη τα οποια κατευθύνονται προς τους αμαρτωλούς και αποκρούνονται από την ασπίδα ένδυμά της. Οι προστατευόμενοι της Παναγίας είναι μικρές ή μεγαλύτερες ομάδες, λαϊκοί ή μοναχοί.
Από το Mater Misericordiae προέρχεται το θέμα της Παναγίας του Ροζαρίου,δηλαδή του κομβολογίου από ρόδα ή Madonna del Rosario. Το εικονογραφικο αυτό θέμα απαντάται μόνο στην Δύση. Στην εικονογραφία του Ροζαρίου η Παναγία απεικονίζεται να κρατάει κομβολόγιο ή να περιβάλλεται από ελλειψοειδές κομβολόγιο από ρόδα, ή έχοντας στο κεφάλι της στέφανο από ρόδα ή που το στεφάνι κρατιέται από αγγέλους
Σάββας Χαρατσίδης

Βιογραφία

Γεννήθηκε το 1924 στην Αθήνα και μαθήτευσε κοντά στον Πάνο Σαραφιανό, τον Θεόδωρο Δρόσο και τον Γιάννη Τσαρούχη. Υπήρξε συντελεστής πολλών παραστάσεων του Εθνικού Θεάτρου και του Θεάτρου Τέχνης του Καρόλου Κουν, με την ιδιότητα του ενδυματολόγου, σκηνογράφου, και συγγραφέα προγράμματος. Έχει περιγράψει τις εμπειρίες της καλλιτεχνικής του σταδιοδρομίας στο βιβλίο του, Η σκηνή και η γραφή, που εκδόθηκε το 1992. 
Επιπλέον ασχολήθηκε και με τη ζωγραφική. Πραγματοποίησε την πρώτη του συμμετοχή σε ομαδική έκθεση του 1957 στην Αθήνα ενώ το 1972 οργάνωσε την παρθενική ατομική του έκθεση. Ασχολήθηκε με την τοπιογραφία, την απεικόνιση εσωτερικών χώρων και την ανθρώπινη μορφή και την ψυχογραφική διερεύνησή της, συνδυάζοντας στοιχεία της αρχαίας ελληνικής και της βυζαντινής τεχνοτροπίας και μοντέρνων τάσεων. Μέρος του έργου του να φιλοξενείται στην Εθνική Πινακοθήκη της Ελλάδας. Πέθανε από πνιγμό στην Λευκάδα τον Ιούλιο του 1994.
Μοναστίρ (Τυνησία)

Ιστορία

Το Μοναστίρ ιδρύθηκε πάνω στα ερείπια της Φοινικικής - Αρχαίας Ρωμαϊκής πόλης Ρουσπίνα. Στην πόλη υπάρχει ένα καλοδιατηρημένο κάστρο το οποίο χτίστηκε το 796 μ.Χ. με σκοπό να ανιχνεύει την θάλασσα για εχθρικά πλοία και να φυλάσσει την πόλη από τις πειρατικές επιδρομές. Στο Μοναστίρ γεννήθηκε και ο πρώτος πρόεδρος της Τυνησίας Χαμπίμπ Μπουργκίμπα όπου βρίσκεται και το μαυσωλείο του.

Μεταφορές

Στην πόλη υπάρχει το Διεθνές Αεροδρόμιο Χαμπίμπ Μπουργκίμπα (Habib Bourguiba International Airport) το οποίο συνδέει το Μοναστίρ με τις περισσότερες Ευρωπαϊκές χώρες και ελέγχεται από την Tunisair.

Το Μοναστίρ στον Κινηματογράφο

Το Μοναστίρ είναι γνωστό από τον κινηματογράφο καθώς μέσα στο φρούριό του έχουν γυριστεί σκηνές από την τηλεταινία «Ο Ιησούς από τη Ναζαρέτ»  και την κωμωδία των Monty Python  «Ένας προφήτης μα τι προφήτης» (Life of Brian).
Αθλητική Μορφωτική Ένωση Καψάλου

Ποδόσφαιρο σάλας

H ΑΜΕΚ διατηρoύσε ομάδα ποδοσφαίρου σάλας η οποία έφτασε να αγωνίζεται μέχρι και την Α΄ κατηγορία. Την περίοδο 2015-16 κατέκτησε το πρωτάθλημα Β΄ κατηγορίας και προβιβάστηκε για πρώτη φορά στην ιστορία της στην Α΄ κατηγορία. Το 2019 ανέστειλε την λειτουργία της.
2646 Αμπέττι

Φυσικά χαρακτηριστικά

Η μέση διάμετρος του Αμπέττι εκτιμάται σε 22,38 ± 2,1 χιλιόμετρα, ενώ το γεωμετρικό άλβεδό του είναι 0,081 ± 0,017.
Πιμ Λίαρ

Βιογραφία

Ήταν ο νόθος γιος του Ερρίκου πρίγκιπα του Μεκλεμβούργου-Σβερίν και της ερωμένης του Μάιν Βέννεκερ. Ο Ερρίκος ήταν νυμφευμένος με τη Βιλελμίνη των Νασσάου της Ολλλανδίας και η Μάιν αργότερα παντρεύτηκε τον Γιαν-Ντερκ Λίαρ-Βινχ.
Το 2015 απεβίωσε στο Άλμελο της Ολλανδίας σε ηλικία 97 ετών.

Οικογένεια

Νυμφεύτηκε το 1948 την Πέτρα ντε Βρης και διαζεύχθηκαν το 1986.
Τερηδόνα

Η τερηδόνα είναι νόσος που οφείλεται σε μικροοργανισμούς που υπάρχουν φυσιολογικά στην στοματική κοιλότητα και έχουν την ικανότητα να διασπούν τους υδατάνθρακες παράγοντας οξέα, τα οποία διαβρώνουν την επιφάνεια του δοντιού.

Αιτιοπαθογένεια

Η τερηδόνα είναι νόσος των σκληρών οδοντικών ιστών, η οποία χαρακτηρίζεται από απομεταλλικοποίηση της ανόργανης και αποδομή της οργανικής δομής του δοντιού. Οφείλεται σε ειδικούς μικροοργανισμούς, που υπάρχουν φυσιολογικά στην στοματική κοιλότητα και καλούνται τερηδονογόνοι. Οι τερηδονογόνοι μικροοργανισμοί σχηματίζουν μεγάλες ομάδες στην επιφάνεια των δοντιών (οδοντική πλάκα) και προκαλούν ζύμωση των υδατανθρακών, η οποία έχει ως αποτέλεσμα την παραγωγή οξέων. Τα οξέα που παράγονται από τους μικροοργανισμούς της οδοντικής πλάκας προκαλούν απασβέστωση, δηλαδή απώλεια ανόργανων συστατικών από τους σκληρούς οδοντικούς ιστούς, με αποτέλεσμα την δημιουργία της τερηδονικής κοιλότητας.
Η ύπαρξη και μόνον των τερηδονογόνων μικροοργανισμών δεν είναι ικανή να προκαλέσει εκδήλωση της νόσου, δηλαδή εμφάνιση τερηδονικής κοιλότητας. Επιπλέον παράγοντες που παίζουν σημαντικό ρόλο είναι η διατροφή αλλά και η αντίσταση του ξενιστή στην δράση των μικροβίων.

Ο ρόλος της διατροφής

Όταν η διατροφή είναι πλούσια σε υδατάνθρακες όπως π.χ. τροφές πλούσιες σε ζάχαρη, άμυλο κτλ. τότε υπάρχει συνεχής τροφοδότηση των τερηδονογόνων μικροοργανισμών με πρώτη ύλη για την πραγματοποίηση ζύμωσης και παραγωγή οξέων. Η παραγωγή οξέως έχει ως αποτέλεσμα την πτώση του pH στην στοματική κοιλότητα και την πρόκληση απασβέστωσης.

Επεμβατική θεραπεία

Η επεμβατική θεραπεία πραγματοποιείται όταν η τερηδονική βλάβη έχει προχωρήσει βαθύτερα στην οδοντίνη και παράλληλα έχει δημιουργηθεί τερηδονική κοιλότητα. Στην περίπτωση αυτή δεν υπάρχει δυνατότητα επανασβέστωσης της αδαμαντίνης και επάνοδος στο φυσιολογικό. Η επεμβατική θεραπεία έγκειται στον επιμελή καθαρισμό της κοιλότητας από την τερηδονισμένη ουσία με την βοήθεια του οδοντογλύφανου (οδοντιατρικός τροχός) και στην συνέχεια έμφραξη της κοιλότητας με εμφρακτικό υλικό (αμάλγαμα, σύνθετη ρητίνη, υαλοϊονομερή κονία κτλ.)
Κύπελλο Ελλάδας καλαθοσφαίρισης ανδρών 2009-2010

Το Κύπελλο Ελλάδας καλαθοσφαίρισης ανδρών 2009-2010 ήταν το 35o κατά σειρά Κύπελλο Ελλάδας καλαθοσφαίρισης ανδρών. Ξεκίνησε στις 26 Σεπτεμβρίου 2009 και ολοκληρώθηκε στις 2 Φεβρουαρίου με τον τελικό μεταξύ Ολυμπιακού και Παναθηναϊκού. Κυπελλούχος αναδείχθηκε ο Ολυμπιακός για 8η φορά στην ιστορία του.

Ημιτελικοί

Οι πρώτοι αγώνες της ημιτελικής φάσης διεξήχθησαν στις 23 Δεκεμβρίου 2009 και οι επαναληπτικοί στις 20 Ιανουαρίου 2010
Τεουστέπε

Ονομασία

Το όνομα Τεουστέπε προέρχεται από τις λέξεις της τοπικής γλώσσας Τσοροτέγκα Teote (Θεός) και Tepec (τόπος).
Νικόλαος Βλιάμος

Μόρφωση

Ο Βλιάμος τελειώνοντας το γυμνάσιο στο Πυθαγόρειο εγγράφεται στην νομική σχολή στην Αθήνα. Είναι εξαιρετικός φοιτητής και σε νεαρή ηλικία ανακηρύσσεται διδάκτωρ. Έχει το χάρισμα να κερδίζει τον σεβασμό και την απεριόριστη εμπιστοσύνη των συνανθρώπων του. Με σύσταση του στενού του φίλου Δημητρακόπουλου αναχωρεί στην Ευρώπη για ευρύτερες σπουδές. Στην Ελβετία εισάγεται σε σεμινάριο λατινικών σπουδών. Στο Παρίσι σπουδάζει ποινικό δίκαιο. Στο Βερολίνο επί τριετία σπουδάζει Εγκληματολογία και Σωφρονιστική. Συνδέεται με τον διάσημο καθηγητή και ποινικολόγο Φον Λιστ. Είναι γνώστης της Γαλλικής, Γερμανικής, Αγγλικής και Ιταλικής γλώσσας. Μάλιστα στην Γερμανία συνδέεται στενά με τον εκεί μετά εκπαιδευόμενο Ιωάννη Μεταξά. 
Στις αρχές του 20ού αιώνα επιστρέφει στην Αθήνα, έχοντας βέβαιη, λόγω των πολλών του προσόντων, την ακαδημαϊκή σταδιοδρομία.

Πολιτική σταδιοδρομία

Το 1916 εκλέγεται για πρώτη φορά Βουλευτής στο Λαϊκό Κόμμα. Το 1920 ακολουθεί και η δεύτερη φορά και καταλαμβάνει το αξίωμα του πρώτου αντιπροέδρου της Βουλής, επί κυβερνήσεως Δημητρίου Γούναρη. Ακριβέστερα, διετέλεσε αντιπρόεδρος στην Γ’ συντακτική Συνέλευση των Ελλήνων από 23 Δεκεμβρίου του 1920 έως 15 Σεπτεμβρίου του 1922. Μετά την επανάσταση, το 1922 και λόγω της γνωριμίας του με τον Ιωάννη Μεταξά προσέρχεται στο Κόμμα των Ελευθεροφρόνων. Στις εκλογές του 1926 συμβάλλει στην άνοδο του συνδυασμού των τελευταίων στη Σάμο. Eκλέγεται βουλευτής και χρησιμοποιεί όλο το κύρος του προς τον αρχηγό του για να πετύχει στα σχέδια της κυβέρνησης να συμπεριληφθεί ολόκληρο το οδικό περιφερειακό δίκτυο της Σάμου.
Κατά την τετραετία 1928-1932 εγκατεστημένος στην Σάμο αναδιοργανώνει τις πολιτικές του δυνάμεις και βρίσκεται πάλι στις τάξεις του λαϊκού Κόμματος. Αγωνίζεται πάντοτε ανιδιοτελώς υπέρ της παρατάξεως. Συνεχώς εκλέγεται βουλευτής στις εκλογές του 1932, 1933, 1935 και 1936 μέχρι της 4ης Αυγούστου.

Συνεισφορά στη Σάμο

Ο Νικόλαος Βλιάμος εργάζεται για την επίλυση πάρα πολλών ζητημάτων του τόπου. Είναι ο πρώτος που ρίχνει την ιδέα ίδρυσης του αεροδρομίου στην Σάμο και αγωνίζεται για τον σκοπό αυτό με όλες του τις δυνάμεις προσπαθώντας να προωθήσει το θέμα, επισκεπτόμενος τους πάντες για βοήθεια. Επιπρόσθετα έπειτα από δικές του προσπάθειες και αγώνες, ιδρύεται με τον αναγκαστικό νόμο 6085/1934  «Περί oργανώσεως της Οινοπαραγωγής Σάμου» η Ένωση Οινοποιητικών Συνεταιρισμών Σάμου ως αυτόνομος οργανισμός του τόπου.
Αγερανός Λακωνίας

Γεωγραφία

Ο Αγερανός βρίσκεται στον βορειοδυτικό μυχό του Λακωνικού Κόλπου, πάνω σε μικρό ακρωτήριο που χωρίζει τους όρμους Επάνω και Κάτω Βαθύ, σε μέσο σταθμικό υψόμετρο 50. Απέχει από τη Σπάρτη 60 χλμ. περίπου, προς τα ΝΝΑ.

Πληθυσμιακά στοιχεία

Η εξέλιξη πληθυσμού του οικισμού έχει ως εξής: κάτοικοι 86 (1951), 43 (1961), 25 (1971),  14 (2001), 14 (2011).<
Ανάνταπουρ

Γενικά

Βρίσκεται σε υψόμετρο 335 μέτρα (1099 πόδια) και σε απόσταση 356 χλμ. (221 ​​μίλια) νότια της πρωτεύουσας της πολιτείας, την Χαϊντεραμπάντ και 188 χλμ. βόρεια από την Μπανγκαλόρ (Μυσόρης). Το κλίμα της είναι ξερό τροπικό. Ο πληθυσμός της το 1971 αριθμούσε περίπου τους 80.000, ενώ σήμερα φθάνει περίπου τους 362.350 (2011) κατοίκους.

Στη πόλη εδρεύουν τρία πανεπιστήμια, πολλά εκπαιδευτικά και τεχνολογικά ιδρύματα και ένας μεγάλος σχετικά αριθμός εργοστασίων στην ευρύτερη περιοχή. Συνδέεται με το εθνικό οδικό και σιδηροδρομικό δίκτυο της χώρας διαθέτοντας και αεροδρόμιο νότια της πόλης.

Ετυμολογία

Η ονομασία τς πόλης προέρχεται από την Άναντα, ή Ανάντα (που σημαίνει ευδαιμονία), σύζυγο αξιωματούχου του μεσαιωνικού βασιλείου  του Βιτζαγιανάγκαρ, που υπήρξε ιδρυτής της πόλης. Στον Β' Π.Π. η Ανάνταπουρ αποτελούσε έδρα του βρετανικού ιδικού στρατού, των λεγομένων Σιπάι.
467 Λάουρα

Φυσικά χαρακτηριστικά

Η μέση διάμετρος της Λάουρας εκτιμάται σε 42,0 χιλιόμετρα (από δεδομένα του IRAS), ενώ η μάζα της εκτιμάται σε 77,4 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι άγνωστος, ενώ το άλβεδό της είναι 0,063 (από δεδομένα του IRAS). Είναι άγνωστο αν και με ποια περίοδο περιστρέφεται η Λάουρα γύρω από τον εαυτό της. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Σύβρος Λευκάδας

Τοποθεσία

Σε χαμηλό υψόμετρο κυριαρχούν οι ελιές, ενώ ψηλότερα εμφανίζονται αρκετά πλατάνια. Ο τόπος έχει πολλά νερά, κάτι που δικαιολογεί τις παραδόσεις των παλαιότερων για τους περισσότερους νερόμυλους του χωριού στην περιοχή, 24 συνολικά.
Στην περιοχή βρίσκονται οι πηγές του φαραγγιού της Κερασιάς, ενώ επίσης κοντά βρίσκεται και η σπηλιά Καρούχα.
Ρωσική Ομοσπονδία Καλαθοσφαίρισης

Λογότυπο

Το λογότυπο της ομοσπονδίας έχει εξελιχθεί με το πέρασμα του χρόνου.
1814 Μπαχ

Φυσικά χαρακτηριστικά

Τα φυσικά χαρακτηριστικά του Μπαχ είναι άγνωστα.
Ανατολική Μαδαγασκάρη

Γεωγραφία

Η Ατσινανάνα βρίσκεται ανατολικά της Μαδαγασκάρης και της Τοαμασίνα. Συνορεύει στα δυτικά με τη Αλαότρα-Μανγκόρο, στα νοτιοδυτικά με τις Βακινανκαράτρα και την Αμορόνι Μανία, στα νότια με τη Βατοβάνι-Φιτοβινάνι και στα βόρεια με την Αναλντζιρόφο. Έχει έκταση 21.934 km².

Δήμοι

Η Ατσινανάνα διαιρείται σε 7 δήμους:
5. Ανταναμπάο Μαναμπότσι 

7. Μαανόρο  

10. Μαροάμπο  

14. Τοαμασίνα Ι  

15. Τοαμασίνα ΙΙ  

16. Βατομάντρι  

18. Βοϊμπινάνι

Μεταφορές

Το τοπικό αεροδρόμιο είναι το Αεροδρόμιο της Τοαμασίνα, που βρίσκεται στην Τοαμασίνα.